Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [4. számú melléklet a 89/2004. (IV. 20.) Korm. rendelethez]
Paragraph Index: 97

6. Leírás Az ISPA megvalósítása hatékonyságának növelése és Magyarországnak a Strukturális és Kohéziós Alapok fogadására való felkészítése érdekében a Tanács 1266/1999 számú (az elõcsatlakozási stratégia keretében a csatlakozó országoknak szánt segélykoordinációról szóló) rendelete 12. cikkelye kimondja, hogy az irányítási felelõsségek kiterjesztett decentralizációját (a továbbiakban: EDIS) a Nemzeti Alapért (NA) felelõs Programengedélyezõ (NAO), a Szektorengedélyezõk (SAO) és a Végrehajtó Ügynökségek valamint azok munkatársai részére az Európai Bizottság kiemelkedõen fontos, és Magyarország által 2002 végéig megvalósítandó célkitûzésnek tartja. Az EDIS-re való áttérés csak akkor lehetséges, ha a koordinációs rendeletben foglalt feltételek és szempontok teljesülnek, különös tekintettel a megfelelõ irányítási képességekre valamint pénzügyi ellenõrzési eljárásokra és struktúrákra. A tagjelölt országok felkészülésének támogatására a Bizottság munkadokumentumot állított össze „A kiterjesztett decentralizációra való felkészülés” (Preparing for Extended Decentralisation) címmel. E dokumentum részletesen kifejti, hogy az Európai Bizottság miként értelmezi a koordinációs rendeletben foglalt feltételeket és szempontokat, és ellenõrzõ listát is tartalmaz az illetékes szervek általi használatra. Magyarországon létrejöttek az ISPA végrehajtási struktúrák. Ebbe a szerkezetbe tartozik a Miniszterelnöki Hivatal is, mely az ISPA nemzeti koordinátoraként mûködik, valamint a Nemzeti Alap is, melyet a Nemzeti Programengedélyezõ (NAO) felügyel, akinek felelõsségi köre felöleli az ISPA programok és a végrehajtó ügynökségek pénzügyi irányítását, melyeket a szektorengedélyezõk felügyelnek. Az említett szerveknek támogatásra és útmutatásra van szükségük azért, hogy azonosítani tudják azokat a területeket, amelyeken a struktúrák és eljárások nem felelnek meg az EDIS követelményeinek, illetve azért, hogy ezen hiányosságok kiküszöbölését célzó fejlesztésekben segítséget tudjanak adni, és a NAO részére ellenõrizni tudják a szükséges javítások elvégzését, mielõtt az Európai Bizottsághoz benyújtásra kerülne az EDIS-re vonatkozó hivatalos kérés. Ezen struktúrák további megerõsítést igényelnek, és végre kell hajtaniuk a Bizottság munkadokumentumában foglalt négy EDIS szakaszt. A következõ lépések tekintetében Magyarország kormánya és a Bizottság egyeztetett, és a tárgyalások eredményét az EDIS megvalósítási útitervben („Road map to EDIS for ISPA and Phare”) rögzítették. Az útiterv a következõ eljárási szakaszokra bomlik, melyek az EDIS döntéshez vezetnek: - hiányfelmérés, - EDIS elõkészítés (hiánypótlás) - megfelelõségi vizsgálat. Az elsõ szakaszt, a hiányfelmérést a magyar hatóságok már befejezték, és a folyamat továbbviteléhez az EK segítségét kérik, az ISPA folyamat II. és III. szakaszának teljesítése érdekében. A kért technikai segítségnyújtás tárgya az EDIS bevezetéséhez szükséges ügynökségek mûködésének elõkészítését szolgáló intézményfejlesztési terv elkészítésének és megvalósításának támogatása, illetve annak felmérése, hogy a Magyarországon alkalmazott irányítási és ellenõrzési rendszerek megfelelnek-e a Bizottság által elõírt szabályoknak. A szakmailag megalapozott pénzügyi irányítási rendszer alapelveinek megfelelõen fejlesztéseket kell eszközölni, hogy minden végrehajtó ügynökség teljesítse a követelményeket a személyzet, a belsõ eljárások és a pénzügyi ellenõrzés tekintetében. Hasonlóképpen, a közbeszerzés, a pénzügyi ellenõrzés és a költségvetés végrehajtás jogszabályait is összhangba kell hozni az EK elõírásaival, legalábbis az EK támogatási programok és a vonatkozó hazai társfinanszírozás tekintetében. A második szakaszhoz, a „hiánypótláshoz” kapcsolódóan az ISPA támogatások terén a következõ három igen sajátos fõ tevékenységi terület körvonalazódott: - a végrehajtó ügynökségek által készített Beszerzési kézikönyvek felülvizsgálata és egyeztetése; - a szabálytalanságok megfelelõ és következetes felderítése, kezelése és jelentése, a szabálytalanságok megfelelõ meghatározása és eljárási kézikönyv összeállítása; A HU/2001/SPP/03 Phare projekt 3. komponense a belsõ pénzügyi ellenõrzéssel és irányítással (A belsõ pénzügyi ellenõrzés és irányítás megerõsítése, belsõ ellenõrzési és kifizetési funkciók az EK Strukturális Alapjai és a Kohéziós Alap tekintetében) foglalkozik, és Magyarország kormányát kívánja segíteni a Strukturális Alapokhoz kapcsolódó kifizetések és kifizetési igazolások megfelelõ rendszerének létrehozásában, valamint az EK Strukturális Alapjai és a Kohéziós Alaphoz kötõdõ belsõ pénzügyi ellenõrzés és audit feladatok intézményi szintû fejlesztésében, különös tekintettel a szakminisztériumok és az ügynökségek decentralizált belsõ ellenõrzési funkcióira. A Phare programból támogatott tevékenységek nem eshetnek egybe az ezen döntéssel finanszírozott tevékenységekkel. - az ISPA végrehajtó ügynökségekhez delegált feladatok ellátása helyességének figyelemmel követése és ellenõrzése, valamint az ellenõrzések megfelelõ végrehajtását biztosító eszközök kifejlesztése, azon szervezetek által, melyekhez bizonyos felelõsségeket delegáltak. Ezt követõen sor kerül a harmadik szakaszra, a megfelelõségi vizsgálatra, melynek célja annak ellenõrzése, hogy a második szakasz végrehajtása sikeres volt-e, és maradéktalanul teljesülnek-e az EDIS követelményei. E négy tevékenység mindegyikére vonatkozóan három részletes feladatmeghatározás készült (lásd a csatolt tájékoztató jellegû feladatmeghatározásokat). A megbízásokra vonatkozó feladatmeghatározások a Bizottság jóváhagyását követõen válnak véglegessé. A kedvezményezett ország szerzõdéskötõ hatóságként jár el a szolgáltatási szerzõdések viszonylatában. Mivel a Phare program társfinanszírozóként vesz részt az ISPA folyamat II. szakaszában, a részletes feladatmeghatározás pontosan körülírja majd azokat a tevékenységeket, melyeket kizárólag az ISPA támogat, biztosítva ezáltal, hogy a két eszköz által ugyanaz a tevékenység ne legyen támogatható.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes